อินฟานติโน ประธานฟีฟ่า ตกใจ คนดังล่าสุด มีชื่อโผล่ใน เอกสารปานามา
จีอันนี อินฟานติโน อดีตเลขาฯ ยูฟ่า และปัจจุบันเป็นประธานฟีฟ่าโดนด้วย มีชื่ออยู่ใน เอกสารปานามา จน ตร.สวิส ต้องขอเข้าค้นสำนักงานใหญ่ยูฟ่า ในเมืองนียง จากการที่ อินฟานติโน ได้เซ็นสัญญามอบลิขสิทธิ์ถ่ายทอดสดศึกฟุตบอลแชมเปียนส์ลีกของยูฟ่า แก่นักธุรกิจสองพ่อลูกชาวอาร์เจนตินา ที่เอาไปขายต่อทันทีในราคาแพงกว่าเดิมเกือบ 3 เท่า,เมื่อ 7 เม.ย. 59 สำนักข่าวต่างประเทศ รายงาน นายจีอันนี อินฟานติโน อดีตเลขาธิการสหพันธ์ฟุตบอลยุโรป (ยูฟ่า) และปัจจุบันเป็น ประธานสหพันธ์ฟุตบอลระหว่างประเทศ (ฟีฟ่า) กลายเป็น ประธานองค์กรดังล่าสุด ที่มีชื่อเกี่ยวข้องกับการคอร์รัปชัน ในเอกสารปานามา (Panama papers) ที่หลุดรั่วออกมาจากบริษัทกฎหมาย มอสแซค ฟอนเซกา ในปานามา เมื่อนายจีอันนี อินฟานติโน ซึ่งเป็นชาวสวิสเชื้อสายอิตาลี ได้ถูกกล่าวหาว่า เขาได้เซ็นสัญญากับ นายฮิวโก และ มาริอาโน จินกีส สองพ่อลูกนักธุรกิจชาวอาร์เจนตินา เจ้าของบริษัท ครอสส์ เทรดดิ้ง (Cross Trading) ที่ได้ซื้อลิขสิทธิ์ในการถ่ายทอดสดศึกฟุตบอลแชมป์เปียนลีก ของยูฟ่า ในปี 2549 ซึ่งตอนนั้น นายอินฟานติโดนั่งเก้าอี้เลขาฯยูฟ่า จากนั้น นายจินกีส ได้ขายลิขสิทธิ์ดังกล่าวให้แก่ บริษัทสถานีโทรทัศน์ เทเลมาโซนาส ในเอกวาดอร์ ในราคาที่แพงกว่าตอนซื้อลิขสิทธิ์มาครั้งแรกถึงเกือบ 3 เท่า,บีบีซี รายงานว่า หลังตกเป็นข่าวอื้อฉาว นายอินฟานติโน ได้ออกมาปฏิเสธว่าเขาไม่ได้ทำอะไรผิดในเรื่องนี้ และรู้สึกตกใจที่ ความซื่อสัตย์ของเขาถูกตั้งข้อสงสัย โดย บีบีซี ยังอ้างแหล่งข่าวอาวุโสในฟีฟ่า เผยกับนักข่าวบีบีซี ว่า ข้อตกลงในสัญญาดังกล่าวระหว่างนายอินฟานติโนกับนักธุรกิจชาวอาร์เจนตินา สมควรได้รับการตรวจสอบจาก คณะกรรมการจริยธรรมของยูฟ่า เพื่อทำให้เรื่องนี้โปร่งใส ในขณะที่นักธุรกิจสองพ่อลูก คือทั้ง นายฮิวโก จินกิส ผู้เป็นพ่อ และ นายมาริอาโน จินกิส บุตรชาย ขณะนี้กำลังต่อสู้กับการถูกส่งตัวจากอาร์เจนตินาไปดำเนินคดีในสหรัฐฯ ในข้อหาติดสินบนหลายล้านดอลลาร์ แก่เจ้าหน้าที่สมาคมฟุตบอลในอเมริกาใต้ช่วงหลายปีที่ผ่านมา เพื่อได้ซื้อสิทธิ์ในการถ่ายทอดการแข่งขันฟุตบอลในอเมริกาใต้ในราคาที่ถูก และขายลิขสิทธิ์ต่อเพื่อทำกำไรจากราคาที่สูงขึ้น,ด้าน ซีเอ็นเอ็น รายงานด้วยว่า ตำรวจจากสำนักงานตำรวจแห่งชาติสวิส ได้บุกเข้าตรวจค้น สำนักงานใหญ่ของยูฟ่า ในเมืองนียง เพื่อต้องการดูสัญญาเกี่ยวกับสิทธิ์ในการถ่ายทอดการแข่งขันฟุตบอลแชมเปียนส์ลีกของยูฟ่า ขณะที่ ทางโฆษกของยูฟ่ายืนยันว่าตำรวจสวิสได้มาที่สำนักงานใหญ่ยูฟ่าโดยมีหมายค้น ซึ่งทางยูฟ่าจะให้ความร่วมมือกับเจ้าหน้าที่ตำรวจอย่างเต็มที่
จีอันนี อินฟานติโน อดีตเลขาฯ ยูฟ่า และปัจจุบันเป็นประธานฟีฟ่าโดนด้วย มีชื่ออยู่ใน เอกสารปานามา จน ตร.สวิส ต้องขอเข้าค้นสำนักงานใหญ่ยูฟ่า เมืองนียง จากการที่ อินฟานติโน ได้เซ็นสัญญามอบลิขสิทธิ์ถ่ายทอดสดศึกฟุตบอลแชมเปียนส์ลีก
เอกสารปานามา,ปานามาเปเปอร์,จีอันนี อินฟานติโน,ประธานฟีฟ่า,เลขายูฟ่า,ตำรวจสวิส,ลิขสิทธิถ่ายทอดฟุตบอลแชมเปี้ยนลีก,ข่าว,ไทยรัฐออนไลน์,ข่าวต่างประเทศ